ประจำเดือนมาในช่วงเวลาปกติ ไม่ได้ช้าแต่ปริมาณมาน้อยกว่าปกติค่ะ วันที่2 ผ้าอนามัยไม่เต็มแผ่น แต่มีไหลเองตอนเวลาเข้าห้องน้ำค่ะมีอาการปวดท้องประจำเดือนร่วมด้วยตอนนี้มีกินยารักษาสิว แอคโนติน ไม่ทราบว่าเกี่ยวข้องไหม??ควรพบแพทย์ไหมคะ??
สวัสดีค่ะ แอคโนตินเป็นชื่อทางการค้าของยาเรติโนอิกหรือไอโซเตรทติโนอิน ซึ่งจัดอยู่ในกลุ่มวิตามินเอมีสมบัติลดการผลิตน้ำมันของต่อมไขมันที่ผิว เป็นหนึ่งในวิธีรักษาสิว ยานี้มีผลข้างเคียงรุนแรง จึงต้องอยู่ภายใต้คำแนะนำของแพทย์ในการทานและติดตามผลข้างเคียงที่อาจเกิดขึ้นได้ผลข้างเคียงที่พบได้บ่อย เช่น ผิวแห้ง ปากแห้ง ตาแห้ง ตับอักเสบ ไขมันในเลือดสูง ผมร่วง คลื่นไส้ อาเจียน ปวดท้อง การมองเห็นผิดปกติ และพบว่าบางรายมีประจำเดือนผิดปกติ ในกรณี หากประจำเดือนยังมาตามรอบเดือน ไม่ปวดท้องมาก ระยะเวลาที่มีประจำเดือนใกล้เคียงเดิม แต่เลือดมีปริมาณลดลง เมื่อหยุดใช้ยา ประจำเดือนมาปกติ ก็อาจเป็นผลจากการใช้ยารักษาสิวได้ค่ะ หากประจำเดือนผิดปกติไปจากเดิมมาก ร่วมกับมีอาการผิดปกติ เช่น ปวดท้องมาก ตกขาวผิดปกติ ควรไปพบแพทย์เพื่อตรวจรักษาอย่างเหมาะสมค่ะ